MM Stoica nu poate să înțelege declarația conducerii lui Dinamo: ”Am rămas chiar șocat”
Eugen Voicu, acționarul majoritar al Red & White, societate care controlează Dinamo, a declarat în luna martie că iese din discuție revenirea lui Cristi Borcea în cadrul clubului, deoarece Borcea nu are „profilul pe care ni-l dorim în acționariat”.
Mihai Stoica susține că este ”șocat” de afirmațiile lui Eugen Voicu și nu înțelege cum Cristi Borcea ar putea fi refuzat de conducerea echipei.
„Nu cunosc pe nimeni din conducerea lui Dinamo. Am vorbit doar cu Andrei Nicolescu în iarna asta, ne-am întâlnit la meci și am vorbit la telefon legat de un jucător. Mie mi-a făcut o impresie foarte bună el. În schimb, m-a șocat altceva – declarația domnului Voicu.
A spus, într-un moment în care n-avea absolut niciun motiv, că nu prea are ce căuta Cristi Borcea, că ei vor să facă altceva. Păi când era Borcea, cu metodele atât de hulite ale lui, Dinamo lua campionate și exista și în Europa. Dinamo a fost în primăvara europeană, a fost golul ăla de la Marseille anulat.
Cu Borcea a fost cea mai bună perioadă a lui Dinamo după revoluție și tu să-l renegi pe Borcea când nimeni nu ți-a cerut asta?! De ce? Eu am rămas chiar șocat atunci. Îl cunosc pe Borcea și îi cunosc băieții foarte bine. Oamenii sunt bolnavi de Dinamo”, a spus Mihai Stoica, la Orange Sport, după U Cluj – DInamo 3-3, meci în urma căruia „câinii” păstrează șanse reduse pentru salvarea de la retrogradare.
„Dinamo a cam retrogradat. De ce? Dinamo mai are o singură șansă, aceea ca Iași să piardă la Hermannstadt, iar Botoșaniul să piardă la Galați. Dinamo e la egalitate cu FC U Craiova, iar la egalitate de puncte va fi sub FC U Craiova. FC U Craiova va juca la Arad, iar în ultima etapă joacă acasă cu Hermannstadt, e greu de crezut că Craiova nu va câștiga un meci din astea două. Iașiul, dacă face egal, face 22 de puncte, la fel ca Dinamo, iar Iașiul este superioară și ea lui Dinamo la egalitate de puncte.
Dinamo trebuie automat să câștige (n.r – cu UTA). Pentru Dinamo trebuie ca Hermannstadt să bată Iași, iar Voluntari să piardă cu U Cluj. E o ultimă etapă a play-out-ului cum nimeni nu se gândea că se va ajunge.
Botoșaniul, după parcursul ăsta fantastic, nici acum nu a scăpat de retrogradarea directă. Are 25 de puncte și stă rău cu toate la egalitate”, a mai spus Mihai Stoica.